NaiveNeuron/SloPal huggingface dataset:
Hrnčiar, Andrej, podpredseda NR SR (2018-02-14):
Reakcia na faktické poznámky, pán poslanec Drobný.
M. Duray, poslanec: (2003-12-03):
Nech sa páči, tak potom, pán predsedajúci, dajte hlasovať o návrhu pani poslankyne Bollovej.
Adamčík, Eduard, poslanec NR SR (2019-11-28):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-04-15):
Poprosím, pán poslanec Blaha, nech sa páči.
Hlina, Alojz, poslanec NR SR (2014-11-08):
Joj, niekedy raz, Bože, neviem, o čom rozprávate, ale skúsim si to potom pozrieť. Prosím vás, ja sa bojím, alebo respektíve už identifikujem snahu, že budete skúšať podsunúť tu, jak to býva ono dobrým zvykom, nejaké tie teórie, nejaké tie spiklenecké a neviem čo. Už keď nič, tak to zvykne zabrať. Mne doručili z čínskej, pán Martvoň, z čínskej tajnej služby mi doručili fotku toho sídla v Belize a budem o tom rozprávať, ukážem vám ju, dobre, a poviem, že v čom je to pre nás všetkých zaujímavé. Tak kľudne živte všetky tieto teórie. Naozaj sa Slovensko stalo centrom, centrom veľkých, vážnych geopolitických hier a stojí v tých cestách, stojí iba tuná náš kolega predseda a my sme prijali zákazku s kolegami, nebudem ich menovať, že urobíme všecko pre to, aby nestál v ceste hrdinský kolega, ktorý... Ježiš, niekedy je to až smiešne, ale poviem viac v rozprave. Ďakujem.
Blanár, Juraj, podpredseda NR SR (2021-03-17):
Pán poslanec Viskupič, môžete reagovať na faktické poznámky.
Pellegrini, Peter, predseda NR SR (2024-02-08):
Vážené panie poslankyne, vážení páni poslanci, uplynula doba na poradu poslaneckých klubov. Poprosím, aby sa všetci dostavili do rokovacej sály. Poprosím predsedov alebo zástupcov poslaneckých klubov, ktorí chcú informovať o výsledku ich porady, aby sa prihlásili s procedurálnymi návrhmi. Pán poslanec Dubéci. (Stanoviská poslaneckých klubov k vládnemu návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Mazurek, Milan, poslanec NR SR (2021-11-11):
Neodídem.
Dostál, Ondrej, poslanec NR SR (2017-06-21):
Ja mám interpeláciu na pána podpredsedu vlády a ministra vnútra Kaliňáka, tak dúfam, že ma aspoň počuje. (Reakcie z pléna.) Takže, vážený pán podpredseda vlády a minister vnútra, dovoľujem si obrátiť sa na vás s nasledovnou interpeláciou: V ostatných rokoch príslušné zložky ministerstva vnútra venujú zvýšenú pozornosť rozvoju dobrovoľných hasičských zborov pôsobiacich v našich obciach a mestách, pričom ich modernizácia so sebou nesie nemalé finančné nároky v súvislosti s obnovou zastaranej techniky a rekonštrukciou hasičských zbrojníc. V tejto súvislosti si dovolím upozorniť vás na konflikt, ktorý sa rozvinul medzi starostom obce Malčice v okrese Michalovce Františkom Lopašovským, zhodou okolností kandidátom strany SMER – sociálna demokracia, ale to nie je to podstatné, a medzi dobrovoľným hasičským zborom. Keď sme začiatkom júna spoločne s kolegami zo Združenia občanov miest a obcí Slovenska ZOMOS navštívili na pozvanie občanov obce túto obec Malčice, dozvedeli sme sa od nich, že starosta Lopašovský koná neraz nad rámec zákonov či v rozpore s nimi. Jedným z problémov je i to, že pán starosta rozhodol koncom februára 2017 o odvolaní veliteľa miestneho dobrovoľného hasičského zboru, hoci na tento krok ho nič neoprávňuje a takouto právomocou nedisponuje. Následne sa pán starosta rozhodol vymeniť zámky na hasičskej zbrojnici a znemožniť tak miestnym hasičom prístup k zbrojnici a technike, ktorú v nej majú uschovanú, a to vrátane vozidla, ktoré ste im vy osobne slávnostne odovzdávali v roku 2015. Od začiatku marca tak dobrovoľný hasičský zbor v Malčiciach, ktorý bol v roku 2016 v zmysle príslušnej vyhlášky ministerstva vnútra zaradený do kategórie A, nemôže kvôli svojvôli miestneho starostu Františka Lopašovského za SMER – sociálnu demokraciu na svoje výjazdy používať svoju techniku, čím dochádza k zjavnému všeobecnému ohrozeniu a škodám na majetku. Preto sa na vás obraciam s nasledovnou otázkou, na ktorú žiadam odpoveď. Je ministerstvo vnútra o tomto už niekoľko mesiacov trvajúcom stave ohľadom konfliktu starostu a dobrovoľného hasičského zboru v Malčiciach informované? Ako dosiaľ príslušné zložky ministerstva v tejto veci konali a ako mienia situáciu riešiť a ako mienite postupovať voči konaniu starostu obce? Interpeláciu som podal aj písomne. Ďakujem za pozornosť.
Laššáková, Jana, podpredsedníčka NR SR (2012-10-23):
Páni poslanci, no.
Bittó Cigániková, Jana, poslankyňa NR SR (2023-12-15):
Ďakujem pekne. Pán predsedajúci, dávam procedurálny návrh, aby ste vrátili pánovi Krúpovi čas. Odôvodnenie: Úplne normálne, ľudsky, veď nakoniec my úplne dobre chápeme, že to nie je príjemné a nakoniec ani nám to nie je príjemné, že to hnevá a tak ďalej, ale fakt poslanec je zvolený občanmi, má nejaké svoje práva a takisto ako pán Krúpa, takisto napríklad aj ja som predsa hovorila aj svojím spôsobom ku koaličným poslancom, takisto poslanec Dostál a takisto aj vy, pán Danko, mnohokrát predtým. Nie je to nič, čo by sme vám teraz robili naschvál.
Susko, Boris, poslanec NR SR (2015-11-26):
Keďže dnes v rozprave odznel pozmeňujúci návrh, podľa § 83 ods. 4 rokovacieho poriadku dajte, prosím, hlasovať o skrátení lehoty.
Zmajkovičová, Renáta, podpredsedníčka NR SR (2012-10-24):
Pán poslanec Zajac.
D. Jarjabek, poslanec: (2003-10-22):
A celkom na záver. Viete, keď sa hovorí o tých prioritách, no tak tou spoločnosťou naozaj hýbu problémy, ako je lojalita k tomuto rozpočtu. Tak ja znovu vyzývam kolegov zo Strany maďarskej koalície, aby boli lojálni k slovenskému rozpočtu, ktorého súčasťou sú aj oni, a v tejto chvíli naozaj zvážili, či je ekonomicky vhodné alebo nevhodné takúto akadémiu presadzovať. No viete, keď hovoríme o tých prioritách, tak prioritou z hľadiska programu je vznik akadémie, ale nie dostavba Národného divadla? A to je veľký otáznik v závere. (Potlesk.)
Klus, Martin, podpredseda NRSR (2019-12-05):
Prezentujme sa a hlasujme. (Hlasovanie.) Prítomných 125, za 75, proti nik, zdržalo sa 40 poslancov, nehlasovalo 10. Konštatujem, že tento návrh sme schválili.
B. Bugár, podpredseda NR SR: (2004-05-14):
Ale dám slovo ešte pánovi Polkovi, ktorý má tiež procedurálny návrh. L. Polka, poslanec: Ďakujem pekne. Ja som len istil pána kolegu Šimka pre istotu, ale dovolil by som si to spresniť časovo po konzultácii s organizačným útvarom, že by sme mohli o tomto návrhu zákona hlasovať po 17.00 hodine vo štvrtok po hlasovaní, ako skončí hlasovanie.
Laššáková, Jana, podpredsedníčka NR SR (2012-06-19):
Pán poslanec Miškov, nech sa páči, s faktickou poznámkou.
Paška, Pavol, predseda NR SR (2012-05-10):
Pán poslanec Muňko.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 130 poslancov, za 130, proti nikto, nezdržal sa nikto, hlasovali všetci prítomní. Konštatujem, že sme navrhované uznesenie schválili. Prosím predsedu výboru pre kultúru a médiá poslanca Kristiána Čekovského, aby uviedol hlasovanie o návrhu uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2020 (tlač 465) (Hlasovanie o Správe o stave vysielania v Slovenskej republike a o činnosti Rady pre vysielanie a retransmisiu za rok 2020 , tlač 465.)
K. Tóthová, poslankyňa: (2007-10-25):
Pán predsedajúci, dajte hlasovať.
Jurinová, Erika, podpredsedníčka NR SR (2013-06-28):
Ďakujem, pán poslanec. Na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Duchoň.
Vašečka, Richard, poslanec NR SR (2022-06-22):
Vážený pán predseda, na návrh troch poslaneckých klubov OĽANO, SaS, SME RODINA navrhujem presunúť hlasovanie o bode 36, tlač 1058, už prerokovaný bod, len samotné hlasovanie na záverečné hlasovanie tejto 66. schôdze.
J. Halecký, poslanec: (2006-12-06):
Niekoľko poznámok k obsahu ďalšiemu. Otázka pred nami stojí dnes a myslím si, že bude stáť aj budúci rok, čo s 1. a s 2. pilierom dôchodkovým, či sa ich nedotýka to, ako je požiadavka, alebo či sú potrebné niektoré zmeny a niektoré korekcie. Už len táto skutočnosť, čo pán poslanec Madej vysvetľoval, myslím, že je známkou toho, že minimálne technické alebo finančne limitačné korekcie sú potrebné priebežne podľa vývoja situácie. Chcem tu ešte zdôrazniť, že pri prestupe v dôchodkových správcovských spoločnostiach u nás je to trikrát viacej ako v iných krajinách, čo svedčí o tom, že mechanizmus stability 2. piliera nebol veľmi domyslený. Takže nazdávam sa, že sú namieste tie opatrenia akceptačné, 500 korún a ostatné náležitosti. Predpokladám však, že bude veľmi zaťažená Sociálna poisťovňa, lebo technicky, administratívne pribudne jej viacej úkonov. Preto by ma zaujímalo, či sa počíta s nárastom pracovníkov a aká bude situácia, pretože aj predchádzajúce legislatívne úpravy spôsobovali nárast na ich prácu. Myslím, že aj tie sankcie na Sociálnu poisťovňu tiež boli správne limitované, pretože zhodnocovanie 18 % v správcovských spoločnostiach, myslím, to bolo... (Prerušenie vystúpenia časomierou.)
Kiššová, Jana, poslankyňa NR SR (2015-06-23):
Ďakujem pekne, pán predseda. Dajte, prosím, hlasovať o postúpení tohto návrhu zákona do druhého čítania.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 135 poslancov, za 86, proti 12, zdržalo sa 36, nehlasoval 1. Konštatujem, že sme schválili návrh novely vodného zákona. Pristúpime k hlasovaniu v prvom čítaní o návrhu poslancov Krištúfkovej, Kollára, Šimka, Kašpera na vydanie zákona, ktorým sa mení a dopĺňa Trestný zákon, tlač 1357, bod 38 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Milošovi Svrčekovi, aby hlasovanie uviedol. To sú tie pesy... (Reakcia z pléna.) Pesa. Pesa. (Hlasovanie o návrhu poslancov Národnej rady Slovenskej republiky Petry Krištúfkovej, Borisa Kollára, Jozefa Šimka a Igora Kašpera na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1357.)
Laurenčík, Milan, podpredseda NR SR (2021-06-17):
Pán poslanec...
Ďuriš Nicholsonová, Lucia, podpredsedníčka NR SR (2017-10-18):
Pán poslanec Heger s faktickou.
V. Veteška, podpredseda NR SR: (2004-05-12):
K. Ondriaš, poslanec: Ďakujem za slovo. Vážený pán predsedajúci, vážené pani poslankyne, vážení páni poslanci, pán minister, chcem vám povedať, že sa budem  snažiť vystupovať veľmi jednoducho a ja mám pocit, že to, čo poviem, pochopí aj šesťročné dieťa. Mám poznámku k návrhu novely zákona o sociálnom poistení, je to tlač 647. Posledný rok sme prijali množstvo zákonov, ktoré majú upraviť a vylepšiť sociálne postavenie občanov. Nebudem sa k nim vyjadrovať, opakoval by som len to, čo tu už bolo povedané mnohokrát. Spomeniem len podstatu problému. Je nedostatok peňazí. Pripomínam, že dnes hrubá domáca produkcia Slovenska v stálych cenách prevyšuje už viac ako o 15 percent hrubý domáci produkt v roku 1989. Keď porovnám, koľko peňazí v reálnych cenách bolo vyčlenených z rozpočtu na sociálne zabezpečenie v roku 1989, tak je to suma, ja neviem, či by si niekto vedel tipnúť, 180 miliárd korún. V roku 1989, v cenách v roku 2004, išlo na sociálne zabezpečenie 180 miliárd korún. V rozpočte na rok 2004 je na sociálne zabezpečenie vyčlenená suma 47,7 miliardy korún a tam je jadro problému. To znamená, že v súčasnosti ide z rozpočtu na sociálne zabezpečenie o 132 miliárd korún menej ako za socializmu, a pritom opakujem, že hrubú domácu produkciu už máme vyššiu ako v roku 1989. Ako je to možné, to je tá hlavná otázka, a ja by som sa opýtal aj pána ministra,  kde vám zmizne, z hrubého domáceho produktu, z ekonomiky Slovenska 132 miliárd korún ročne, ktoré tu ešte boli pred 15 rokmi. Pán minister, keď toto zistíte a zabezpečíte, aby z ekonomiky Slovenska išlo na sociálne zabezpečenie o 132 miliárd korún viac, pretože hrubá domáca produkcia na to už má, potom nebudete musieť novelizovať každý mesiac sociálne zákony a občania Slovenska budú mať také kvalitné sociálne istoty ako za socializmu. Pán minister, snažte sa. Ďakujem za pozornosť.
Číž, Miroslav, podpredseda NR SR (2014-12-12):
Slovo má teraz pán poslanec Bobík.
Laurenčík, Milan, podpredseda NR SR (2021-09-22):
Pán poslanec Erik Tomáš s faktickou poznámkou.
Jurinová, Erika, podpredsedníčka NR SR (2012-06-19):
Ďakujem. Prosím pána poslanca Kaníka.
Matovič, Igor, poslanec NR SR (2013-03-25):
Pán kolega Jarjabek, bol mi sympatický taký váš konštruktívny prístup k veci. A teda páčilo sa mi, skorej ten odborný potom pohľad na to, a teda, že ste to podkuli vlastne takým odborným stanoviskom, čo sa vám na zákone nepáči. Na druhej strane si myslím, že to sú výčitky, ktoré by sa dali bez najmenších problémov za ten mesiac a pol, koľko nás čaká vlastne do ďalšej schôdze, myslím teda do toho druhého čítania, odstrániť. A chápem síce na druhej strane, že chcete teda možno nejakú takú širšiu diskusiu, či s tvorcami, s vysielateľmi, ale myslím si, že určite, ak by bolo trošku dobrej vôle, tak ste ten zákon mohli posunúť do druhého čítania a tieto výčitky sa mohli opraviť alebo teda námietky opraviť v druhom čítaní. Na druhej strane obávam sa trošku, že keď hovoríte o tom, že to jazykové kritérium, ktoré Jozef vlastne navrhuje, ak by sme išli cestou úplne odstránenia toho jazykového kritéria, tak zase by sme asi nedosiahli úplne to, čo by sme chceli. Že možno by to mala byť taká kombinácia viacerých kritérií, kde by sme vlastne možno určovali pomer slovenskej hudby v prípade inštrumentálnej tvorby a v prípade teda spievanej, alebo neviem jak sa presne nazýva, tvorby, by tam bolo to jazykové kritérium. Lebo ja by som sa nechcel dožiť toho, že už nebudem svojim frajerkám hovoriť „láska“, ale budeme im hovoriť „bejby“. Nebudeme peniazom hovoriť „peniaze“, ale „many“, nebudeme namiesto jasné, alebo teda, keď budeme namiesto „jasné“ hovoriť „okej“, alebo namiesto „ahoj“ „helov“. A toto si myslím, že je taký ten druhý prínos, ktorý by tento zákon mohol zabezpečiť, že mladí ľudia žijúci na Slovensku, že by tú slovenčinu počuli možno aj v tej hudbe a nesnažili sa opičiť iba po zahraničných výstrelkoch v zahraničnej hudbe. A vôbec si nemyslím, že mladí tvorcovia majú priestor sa dnes rozvíjať. Určite sú za súčasného stavu znevýhodnení.
Laššáková, Jana, podpredsedníčka NR SR (2015-06-15):
Pán poslanec Hraško, nech sa páči.
Kazda, Radovan, poslanec NR SR (2021-07-01):
Ďakujem. Dňa 10. júna 2021 uplynulo funkčné obdobie Mgr. Miroslavovi Dudlákov, MBA, ktorý bol kandidátom navrhnutým Národnou radou Slovenskej republiky a vymenovaným prezidentkou Slovenskej republiky na zvyšok funkčného obdobia po smrti jedného z členov Regulačnej rady. Podľa § 7 ods. 4 zákona o regulácii v sieťových odvetviach na uvoľnené miesto člena Regulačnej rady navrhuje nového kandidáta ten, kto navrhol člena Rady, ktorého členstvo zaniklo. Z uvedeného dôvodu je potrebné vykonať voľbu kandidátov na člena Regulačnej rady. Podľa čl. 2 ods. 1 volebného poriadku o voľbe a odvolávaní funkcionárov podávajú návrhy kandidátov na voľbu poslanci Národnej rady Slovenskej republiky alebo výbory Národnej rady Slovenskej republiky. Za člena Regulačnej rady môže byť vymenovaný občan Slovenskej republiky, ktorý spĺňa zákonom ustanovené podmienky. Na základe listu predsedu výboru pre hospodárske záležitosti Petra Kremského adresovaného všetkým poslancom Národnej rady, boli predložené dve nominácie: Dudlák Miroslav – návrh poslanca Tomáša Lehotského, Selc Ľubomír tiež návrh poslanca Tomáša Lehotského. Výbor na 59. schôdzi dňa 14. júna 2021 posúdil predložené návrhy za účasti navrhnutých uchádzačov na kandidátov a konštatoval, že obaja kandidáti spĺňajú predpoklady ustanovené v § 7 ods. 5, 7, 9 a 10 citovaného zákona. Výbor odporučil vykonať akt voľby podľa príslušných ustanovení rokovacieho poriadku Národnej rady Slovenskej republiky a Volebného poriadku o voľbe a odvolávaní funkcionárov a v súlade s nimi navrhol ďalší postup, a to: 1. zvoliť dvoch kandidátov na člena Regulačnej rady verejným hlasovaním; 2. ak nebude zvolený požadovaný počet kandidátov, t. j. dvaja kandidáti, vykonať podľa čl. 15 volebného poriadku opakovanú voľbu. Do opakovanej voľby postupujú všetci nezvolení kandidáti; 3. ak ani v opakovanej voľbe nebude zvolený požadovaný počet kandidátov, vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky. Pán predsedajúci, otvorte, prosím rozpravu.
Dubovcová, Jana, poslankyňa NR SR (2011-09-06):
Prosím, pán predsedajúci, aby ste dali hlasovať o tom, že Národná rada Slovenskej republiky sa podľa § 73 ods. 3 písm. c) zákona o rokovacom poriadku uzniesla prerokovať predložený návrh ústavného zákona v druhom čítaní.
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 127, za 80, proti 43, zdržali sa 4. Lehoty sme skrátili. Nech sa páči, pani poslankyňa.
Potocký, Milan, poslanec NR SR (2022-06-22):
Pán predseda, teraz dajte hlasovať o bode 2 pozmeňujúceho návrhu poslanca Čekovského.
Sulík, Richard, poslanec NR SR (2013-06-19):
Ďakujem pekne. No, pán minister, oceňujem, že si vystúpil v rozprave, je možné reagovať faktickými poznámkami a tiež ma teda teší, že moja stránka vzbudila pozornosť a je teda čítaná aj na ministerstve financií. Nechám vám tam možno niekedy odkaz. Spomenul si, že pár rokov dozadu sme mali prepad z plus 6 na mínus 5 %. Vtedy aj tie prognózy tak boli. A vtedy, a to tebe slúži ku cti, sa oveľa nezodpovednejšie pristupovalo k rozpočtu pod vedením Jána Počiatka, kedy bolo jasné, že rast nebude, bude prepad a on si ešte navrhoval plus 6 % a iné kozmonautické čísla. Napriek tomu opäť raz z tvojich slov počúvam, z tvojich úst počúvam vyhováranie sa na krízu. Hovoríš, no tak veď keď jednoducho prestanú zo zahraničia chodiť objednávky. No tak tuná mám z 1. apríla článok v Pravde tohto roku, ktorý konštatuje, že o 45 % stúpla výroba áut na Slovensku. My sme svetová veľmoc medzičasom, 171 áut na tisíc obyvateľov. Tento rok to má ďalej rásť. Tento rok to má mierne rásť. To sú čísla, ktoré Zväz automobilového priemyslu uverejnil. Ja by som sa príliš nevyhováral na to, že vonku je kríza, ekonomika je otvorená a my chudáci nevieme nič robiť. Navyše Inštitút finančnej politiky tiež konštatuje, že je nízka domáca spotreba, no ale tá je nižšia práve kvôli tým socialistickým opatreniam. Ľudia jednoducho konajú zodpovednejšie ako vlády, a síce, keď vidia, že môže byť zle, no tak viacej šetria a menej míňajú. Nepozerajte tak neveriacky na mňa, pán Duchoň. Ľudia, keď vidia, že je zle, ľudia nie sú vláda, že a čo, ideme míňať 8 % deficity. (Povedané so smiechom.) No a na záver. Áno, Peter, máš pravdu, vždy boli deficity. Ale je rozdiel, či je deficit 2 %, alebo 8. A vaša vláda produkovala 8... (Prerušenie vystúpenia časomerom.)
T. Cabaj, podpredseda NR SR: (2009-11-03):
Panie poslankyne, poslanci, kto má záujem do rozpravy sa prihlásiť ústne? Pán poslanec László Szigeti, Pavol Prokopovič, Martin Pado, Daniel Lipšic, Klára Sárközy, Mária Sabolová, Ľubomír Petrák, Zdenka Kramplová, Zoltán Horváth. Panie poslankyne a poslanci, všetci? Končím možnosť prihlásiť sa do rozpravy. Tak do rozpravy ústne sa prihlásili deviati páni poslanci a poslankyne. Takže ako prvý v rozprave vystúpi pán poslanec László Szigeti, pripraví sa pán poslanec Pavol Prokopovič.
Blaha, Ľuboš, podpredseda NR SR (2024-06-12):
Pán podpredseda Andrej Danko, nech sa páči.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Sabo.
Raši, Richard, poslanec NR SR (2017-02-08):
Ďakujem pekne. O 12. hodine zasadá mandátový a imunitný výbor. Budeme zasadať v Zimnej záhrade, čiže v tom trakte, ako vždy, ale úplne vzadu. O 12. hodine. Ďakujem pekne.
S. Janiš, poslanec: (2003-02-27):
Výbor Národnej rady pre hospodárstvo, privatizáciu a podnikanie v súlade s § 88 zákona o rokovacom poriadku Národnej rady predkladá Národnej rade ako gestorský výbor spoločnú správu výborov k návrhu na vyslovenie súhlasu Národnej rady so Zmluvou medzi Slovenskou republikou a Českou republikou o zmene článku 38 Zmluvy o vytvorení colnej únie, podpísanej v októbri 1992 v Prahe. Predseda Národnej rady pridelil návrh na vyslovenie súhlasu na prerokovanie zahraničnému výboru a výboru pre hospodárstvo, privatizáciu a podnikanie. Ako gestorský výbor určil výbor pre hospodárstvo, privatizáciu a podnikanie. Uvedené výbory prerokovali pridelenú parlamentnú tlač a gestorský výbor prerokoval a schválil v súlade s § 79 ods. 4 rokovacieho poriadku spoločnú správu výborov uznesením z 18. februára 2003. Iné výbory Národnej rady návrh na vyslovenie súhlasu neprerokovali. Výbory, ktorým bola pridelená parlamentná tlač na prerokovanie, zaujali tieto stanoviská: zahraničný výbor prerokoval návrh a uznesením č. 18 odporučil Národnej rade vysloviť s návrhom súhlas; výbor pre hospodárstvo, privatizáciu a podnikanie prerokoval návrh a uznesením č. 57 odporučil Národnej rade vysloviť s návrhom súhlas. Gestorský výbor na základe rokovaní výborov Národnej rady v súlade s § 88 rokovacieho poriadku konštatuje, že návrh na vyslovenie súhlasu so zmluvou o zmene článku 38 zmluvy, že je to prezidentská zmluva medzinárodná všeobecnej povahy podľa čl. 7 Ústavy Slovenskej republiky a odporúča Národnej rade Slovenskej republiky podľa čl. 86 písm. d) ústavy vysloviť súhlas so zmluvou. Vážený pán predsedajúci, otvorte rozpravu. P. Rusko, podpredseda NR SR: Ďakujem pekne. Otváram rozpravu k tomuto bodu programu. Konštatujem, že písomnú prihlášku do rozpravy nemám od nikoho. Ústne sa do rozpravy neprihlásil tiež nikto. Končím možnosť prihlásiť sa do rozpravy a vyhlasujem rozpravu za skončenú. Pristúpime k tretiemu čítaniu o tomto návrhu vlády, prosím spoločného spravodajcu, aby uviedol odporúčanie gestorského výboru.
Galko, Ľubomír, poslanec NR SR (2013-05-16):
Mám posledné dve vety. (Prerušenie vystúpenia predsedajúcim.)
P. Paška, predseda NR SR: (2008-01-31):
Dovoľte, aby som využil túto chvíľočku, kým počkáme na príchod predsedu vlády na to, aby som, aj keď ho tu zatiaľ nevidím, novému pánu ministrovi obrany Jaroslavovi Baškovi zaželal veľa úspechov v práci na jeho novom poste a dúfam, že aj spolupráca na úrovni rezortu obrany, ktorý prevzal na Národnej rade, bude pokračovať tak ako v minulosti.  Pán premiér. Takže teraz, dámy a páni, budeme pokračovať v rokovaní 19. schôdze hodinou otázok . Konštatujem, že boli naplnené všetky podmienky, aby sme mohli pristúpiť k tomuto bodu. Bolo položených spolu 61 otázok pre pána predsedu vlády a na jednotlivých členov vlády sa s otázkami obrátilo 44 poslancov. Overovatelia tak, ako je to zvykom, vyžrebovali ich poradie. Upozorňujem, že na otázky tých poslankýň a poslancov, ktorí nie sú  prítomní v rokovacej sále, sa neodpovedá. Teraz už poprosím predsedu vlády, pána Roberta Fica, aby nás oboznámil, kto z členov vlády bude odpovedať na otázky za neprítomných členov vlády.
Kamenický, Ladislav, poslanec NR SR (2013-06-18):
Ďakujem. Vážený pán Miškov, ja som si vás pozorne vypočul. Naštudoval som si túto problematiku a musím povedať, že vy tu stále rozprávate o nejakej privatizácii. Pritom tu, teraz ste nám tu predviedli inicializáciu nejakej elektronickej aukcie, kde by vlastne konkurentmi agentúry mali byť nejaké podnikateľské subjekty, ktoré by mohli odkúpiť núdzové zásoby ropy, aj keď teda vám neupieram snahu, aby štátny rozpočet získal maximálne prostriedky z tohto, z tohto presunu. Primárnym cieľom je odľahčiť štátny rozpočet od spravovania štátnych hmotných rezerv, teda zásob ropy, a na to vlastne vzniká agentúra. Keď hovoríte o privatizácii, mali by ste aj povedať, aký je podiel hlasovacích práv vlastne v agentúre štátnych hmotných rezerv Transpetrolu, ktoré sú štátne inštitúcie, majú väčšinový podiel a viete veľmi dobre, že bez súhlasu vlády sa tieto podiely nedajú, nedajú presúvať. Takže tieto vybrané subjekty sú súčasťou agentúry, majú menšinový podiel a nemôžu si navzájom odpredávať podiely na hlasovacích právach. Tie sa, samozrejme, sa menia v závislosti od toho, koľko tých subjektov je a aké objemy robia. Takže nehovorme tu o privatizácii, keď agentúra zabezpečuje práve to, že sa to nebude privatizovať. Je to odľahčenie štátneho rozpočtu a to bol primárny cieľ tohto zákona. Ešte jednu vec k tým modelom. Hovorili ste o nemeckom a rakúskom modeli, to sú práve modely, ktoré využívajú privátny sektor na to, aby odbremenili štátny rozpočet a privátny sektor im skladoval núdzové zásoby ropy. Ale vy viete dobre, že v slovenskom modeli bol okrem nemeckého, rakúskeho modelu použitý aj belgický model, ktorý práve zabezpečuje to, aby štát kontroloval agentúru, to znamená, aby mal kontrolný balík tých... (Ukončenie vystúpenia časomerom.)
Šeliga, Juraj, podpredseda NR SR (2020-11-05):
Ďakujem pekne. Na vaše vystúpenie nie sú žiadne faktické poznámky. Keďže ste boli posledný, vyhlasujem rozpravu za skončenú. Pýtam sa, či chcú zaujať stanoviská. Nie. Ďakujem. Áno? Chcete zaujať stanovisko? Ja vás nepočujem, pani Šofranko, ale vnímam to, že nie. Ale ak chcete... (Reakcia poslankyne.) No dobre. Ďakujem. Takže prerokovali sme tento bod, prerušujem rokovanie o ňom a vyhlasujem päť minút prestávku, po ktorej budeme hlasovať. (Prestávka.) (Po prestávke.)
Paška, Pavol, predseda NR SR (2013-03-14):
Vyhlasujem rozpravu za skončenú. Chcete sa vyjadriť, pán navrhovateľ? (Reakcia navrhovateľa.) Nie. Dámy a páni, ešte predtým, ako pristúpime k samotným hlasovaniam, chcem vás požiadať o súhlas so zmenou programu 16. schôdze. A podávam návrh, aby body, ktoré bude uvádzať pán minister hospodárstva Tomáš Malatinský, sú to body 18 až 24, sme prerokovali v utorok 19. marca po bode pána ministra Čaploviča (bod 8), to už máme schválené, že o 9.00 hodine v utorok budeme o ňom rokovať. Takže dávam návrh, aby sme body 18 až 24 prerokovali v utorok 19. marca po prerokovaní bodu 8. Dnes po ukončení hlasovania budeme pokračovať bodmi 25 až 29 schváleného programu. Sú to body, ktoré predkladá pán minister spravodlivosti. Budeme hlasovať teraz o návrhu na zmenu programu. (Hlasovanie.) 114 prítomných, 104 bolo za, 3 proti, 3 sa zdržali, 4 nehlasovali. Schválili sme zmenu programu. (Búchanie v sále.) Ešte vás, dámy a páni, chcem poprosiť o hlasovanie o návrhu skupiny poslancov, ktorí žiadajú vykonať tajnú voľbu predsedu NKÚ a podpredsedov NKÚ a takisto voľbu členov disciplinárnych senátov tajným hlasovaním. Takže budeme najprv hlasovať o tom, že vykonáme voľbu predsedu NKÚ a podpredsedov NKÚ tajným hlasovaním. Hlasujeme. (Hlasovanie.) 122 prítomných, 79 bolo za, 38 proti, 3 sa zdržali, 2 nehlasovali. Voľbu vykonáme tajným hlasovaním. Ešte jedno hlasovanie je o návrhu skupiny poslancov, aby voľba členov disciplinárnych senátov prebehla tajným hlasovaním. (Hlasovanie.) 118 prítomných, 80 bolo za, 35 proti, 2 sa zdržali, 1 nehlasoval. Konštatujem, že voľbu členov disciplinárnych senátov vykonáme tajným hlasovaním. Poprosím teraz skrutátorov a overovateľov, aby zaujali svoje miesta a využili právo voľby. Pristúpime k samotnému tajnému hlasovaniu o návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky a o návrhu na voľbu kandidátov na členov disciplinárnych senátov . (Akt tajného hlasovania.)
Hrnčiar, Andrej, podpredseda NR SR (2016-10-27):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Maroszovi.
V. Petríková, podpredsedníčka vlády a ministerka spravodlivosti SR: (2009-12-01):
Účelom návrhu zákona je reagovať na požiadavky aplikačnej praxe v snahe odstrániť nedostatky platnej právnej úpravy, najmä ju doplniť o chýbajúcu úpravu skutkovej podstaty trestného činu financovania terorizmu. Aktuálna situácia si vyžaduje okamžitý zásah zo strany zákonodarnej moci, prostredníctvom ktorého sa do právneho poriadku Slovenskej republiky zahrnú medzinárodné štandardy, ktoré výrazne zvýšia možnosť postihovania prania špinavých peňazí a možného následného financovania terorizmu v Slovenskej republike, ako aj celkovo nezákonných finančných aktivít osôb v Slovenskej republike a ktoré budú mať výrazný dopad na pozitívne posudzovanie situácie Slovenskej republiky zo strany medzinárodných organizácií a orgánov. Ide o úpravu problematiky financovania terorizmu, ktorá bola pripravená už v rámci návrhu veľkej novelizácie Trestného zákona, rokovanie o ktorej prerušila vláda Slovenskej republiky 9. apríla 2008. Naliehavosť zmeny dotknutých ustanovení vyplýva z nutnosti schválenia návrhu legislatívnych zmien obsahujúcich osobitný trestný čin financovania terorizmu, tak ako to bolo deklarované počas 30. plenárneho zasadnutia Moneyvale slovenskou delegáciou. Predložený návrh z dôvodu komplexnosti obsahuje zmeny a doplnenia dvanástej hlavy Trestného zákona ustanovenia § 419 terorizmus a niektoré formy účasti na terorizme, ako aj vyplývajúce zmeny a doplnenia prevažne legislatívnotechnického charakteru ustanovení vo všeobecnej časti Trestného zákona. Na základe uvedeného bolo potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady navrhnúť Národnej rade Slovenskej republiky, aby sa uzniesla na skrátenom legislatívnom konaní o  vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v  znení  neskorších predpisov a o zmene zákona č. 301/2005 Z. z. Trestný poriadok v znení neskorších predpisov. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskych spoločenstiev a Európskej únie. Predkladaný návrh zákona nebude mať dopad na štátny rozpočet, rozpočet obcí a rozpočty vyšších územných celkov. Návrh zákona nepredpokladá finančný, ekonomický a environmentálny vplyv ani vplyv na zamestnanosť a podnikateľské prostredie. Návrh zákona bol vládou Slovenskej republiky schválený dňa 4. novembra 2009. Ďakujem za pozornosť.
Ježík, Jozef, poslanec NR SR (2017-12-06):
Ďakujem za slovo. Pán poslanec, nie som prekvapený, ale som veľmi sklamaný z tohto vášho vystúpenia, a to nie je prvýkrát, ale stáva sa to opakovane a to nielen z vašich úst, ale veľakrát aj z úst vašich kolegov opozičných. Veľmi často zneužívate veľmi ťažké zdravotné a sociálne prípady, ktoré sú veľmi tragické, a zneužívate ich na politické ciele. Vy o nás idete rozprávať o tom, že máme skrvavené ruky za to, že pri tragickej nehode, autonehode zahynulo 7 opatrovateliek. Som z lekárskej rodiny, slúžil som roky na záchranke na chirurgii, som atestovaný, strašne ma to uráža. Je to taký hyenizmus, ktorý nie je možné, aby na takejto scéne, na takomto pódiu odznieval, a je to opakovane, nie je to prvýkrát. A toto vy skrývate za to, aký ste sociálny, ako vám ide o ľudí – a toto tu budete zneužívať? Je to strašne strašná úbohosť! Ak to sám nevidíte, tak je to veľmi tragické. Ďakujem. (Potlesk.)
M. Číž, podpredseda NR SR: (2006-12-06):
Pán Daniel Lipšic.
Kamenický, Ladislav, poslanec NR SR (2017-12-06):
Ďakujem pekne. Pozdravujem všetkých, budeme mať asi zopár dlhých hodín pred sebou. Ja sa budem snažiť hlavne reagovať na vás, lebo je to náš návrh, takže nebudem, aby som bol aktuálny. Edo Heger, poviem otvorene, ako chápem tvoju rozpravu, beriem to ako kultivovaný prejav, všetko, ale bolo tam zopár nefér vyjadrení. Poviem príklad, že nič nie je, vlastne hospodársky rast a to, že sa nám darí, nie je zásluha vlády. Keby si to aspoň rozdelil medzi to, že ja chápem, že tá ekonomika sa vyvíja pozitívne, ale aj tá vláda, lebo ak sa niečo pokazí, je tu, náhodou sa, poviem príklad: príde kríza, tak všetko, za všetko môže vláda; ale keď je ekonomický rast, tak vláda nič neurobila a podobne. Čiže to by som považoval za fér, keby si povedal. Hovoríš, že rast vďaka nízkej, že vďaka tomu je nízka nezamestnanosť. Áno, tento rok sa vytvorilo 47-tisíc pracovných miest, 33-tisíc budúci rok. A ideálny stav, samozrejme, že keď máš tých nezamestnaných, ktorých použiješ na tie voľné pracovné miesta, ale to nikdy nebude úplne ideálne. A povedzme si otvorene, ten deficit tu je dlhodobý, to, s tým súvisí školstvo, duálne vzdelávanie, na ktorom takisto sa snažíme niečo spraviť. Čo sa týka trošku toho tvojho zaradenia, ja by som rád vedieť, hovoril si o zaostávaní, teda cena práce a produktivita práce. V minulosti to bolo, jeden trend, kde teda ľudia dostávali menej peňazí a produktivita bola vysoká, teraz sa to otáča, už hovoríš, že treba brzdiť. No ja si myslím, že treba dohnať to, čo tí ľudia nedostali za tie roky. Čiže aby si nebol niekde úplne, ja ťa nevnímam úplne neoliberálne, ako, poviem, Eugena Jurzycu, ale vy ste, vy ste skôr taká pokusná strana, takže mal by si sa zaradiť, že kde v tej ekonomickej teórii sa chceš nachádzať. Viac nestihnem. Dobre, dovi.
Paška, Pavol, predseda NR SR (2013-11-28):
Hlasujeme. (Hlasovanie.) 140 prítomných, 2 za, 88 proti, 50 sa zdržalo. Návrh sme neschválili.
Košútová, Magda, poslankyňa NR SR (2015-11-12):
Ďakujem pekne za slovo, pán predseda. V rozprave k uvedenému vládnemu návrhu som vystúpila ja, podala som pozmeňujúci návrh, pri ktorom som bod 37 vyňala na osobitné hlasovanie. Pán predseda, pristúpime k hlasovaniu o pozmeňujúcich a doplňujúcich návrhoch zo spoločnej správy, o bodoch 1 až 36 a body 38 až 44 spoločne s odporúčaním gestorského výboru schváliť. Dajte, prosím, hlasovať.
Kuriak, Milan, poslanec NR SR (2022-12-08):
Ďakujem všetkým za faktické. Ja už teraz budem stručnejší. Len to uzavriem, že verím tomu, že naprieč celého pléna tento návrh zákona kolegovia a kolegyne poslanci nepodporia. Nielen ja mám s tým problém, ale za krátku dobu, čo som sa rozprával s niektorými kolegami aj z nášho hnutia, tak viacerí majú problém s týmto návrhom zákona. Takže nie je to len nejaká sólo jazda jednotlivca ako mňa, ale a som rád že viacerí kolegovia sa vyjadrili kriticky, lebo naozaj nie je teraz doba už v tomto čase, kde nenávisť graduje každým dňom, aby, aby sme my práve ešte v tomto čase nejakým obmedzovaním slobody slova aby, aby sme takýmto nevhodným spôsobom obmedzovali. Tak ako som spomenul aj v prvej mojej faktickej, už stvoriteľ tohto sveta nám dal do vienka slobodnú vôľu a rozum a nikto nemá právo obmedzovať túto slobodu. To je jedno, či je veriaci, alebo neveriaci. A naozaj máme dostatok skúseností, ja si aj spomeniem pár príkladov z čias socializmu. Stretával som sa s kňazmi, mnohí veriaci ich poznajú s mons. Trstenským, ktorý bol väznený za socializmu. Takisto aj s profesorom Štefanom Šmaríkom a s ďalšími kňazmi, ale títo mi najviac zarezonovali. Rozprávali mi príbehy, ako boli za názor a priznanie sa k viere v Boha boli mučení, prenasledovaní. Niektorí, niektorí prišli aj o život, ako spomeniem aj napríklad sestru Zdenku, rehoľnú sestru, ktorá hnusným, odporným trýznením komunistických, pardon za výraz, hajzlov na následky tohto mučenia zomrela... (Prerušenie vystúpenia časomerom.)
Bugár, Béla, podpredseda NR SR (2019-02-18):
Pán poslanec Dostál.
Susko, Boris, poslanec NR SR (2020-10-20):
Ďakujem pekne za slovo. Vážený pán podpredseda, vzhľadom k tomu, že boli predložené dva naozaj obsiahle pozmeňujúce návrhy, ktoré nekorešpondujú, nie sú totožné pozmeňujúce návrhy s tými, ktoré boli predložené na septembrovej schôdzi, niektoré veci sú tam pridané, niektoré veci sú tam vypustené. tak si dovoľujem požiadať, aby sme postupovali v zmysle § 83 ods. 4 zákona o rokovacom poriadku, teda ak v druhom čítaní, keďže sme v druhom čítaní, ak v druhom čítaní boli na schôdzi Národnej rady podané pozmeňujúce alebo doplňujúce návrhy, tak môže hlasovanie o nich prebehnúť najskôr po uplynutí 48 hodín od podania týchto návrhov. Tento návrh odôvodňujem, naozaj že tu vznikne absolútny chaos pri hlasovaní. Nikto nebude vedieť, o čom sa hlasuje bez toho, aby sme si to podrobne všetci neprešli. Ďakujem.
Miškov, Juraj, poslanec NR SR (2013-06-26):
Ďakujem veľmi pekne. Vážená pani predsedajúca, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 180 určil za spravodajcu k návrhu poslancov Národnej rady Slovenskej republiky Jána Mičovského, Miroslava Kadúca, Radoslava Procházku a Mikuláša Hubu na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov a o zmene a doplnení niektorých zákonov (tlač 540). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky, s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov, doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 31. mája 2013 č. 526 a podľa § 71 rokovacieho poriadku Národnej rady Slovenskej republiky budem navrhovať, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 28. augusta 2013 a v gestorskom výbore do 30. augusta 2013. A teraz, pani predsedajúca, otvorte všeobecnú rozpravu. Ďakujem veľmi pekne.
Osuský, Peter, poslanec NR SR (2015-01-28):
Ďakujem. Na úvod by som sa rád pripojil k vysloveniu uznania pani Veronike Remišovej, ktoré vyslovil i kolega Lipšic. Inak má slovenský jazyk veľmi pekné múdroslovie o tom, že najlepším hájnikom je bývalý pytliak. Pri pohľade na schránkové investície na Holandských Antilách som trošku skeptický. Skôr by som použil iné príslovie: akí išli, takých našli. A to je sústredené vo vete poslanca Roberta Fica pri nominácii Pavla Pavlisa, „bude vynikajúco plniť funkciu predsedu NKÚ“. Nuž, podľa tejto logiky by nepochybne Don Corleone mal byť ministrom spravodlivosti, lebo kto už vie viac o zákonoch a hlavne ich porušovaní ako Don Corleone? A tak, ako hovorili v debate i iní, všetko toto je umožnené preto, lebo voliči volili a dovolili. Dovolili to, čo sa deje, a mnohí z nich to mienia dovoliť i teraz, možno i nabudúce a je preto ich vec, ako a v akom štáte budú žiť. To, že svojimi hlasmi podporujú opakovane oligarchov s väzbou na mocných, je len slobodným rozhodnutím, ktoré demokracia prináša. Možno sa raz budú diviť, keď budú oligarchovia v tejto krajine mať i právo prvej noci.
Bugár, Béla, podpredseda NR SR (2017-12-13):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 81, proti 59, 1 sa zdržal. Konštatujem, že sme v treťom čítaní , preto otváram rozpravu v rámci tohto čítania a pýtam sa, či sa hlási niekto s legislatívno-technickými úpravami do rozpravy. Nie. Vyhlasujem rozpravu za skončenú. Nech sa páči.
Hrnčiar, Andrej, podpredseda NR SR (2017-09-05):
Poprosím o kľud v rokovacej sále.
Krnáč, Kamil, poslanec NR SR (2011-11-29):
Ďakujem. Pán predseda, dávam návrh, aby bod programu č. 94 (tlač 347) bol prerokovávaný ako bod č. 38 v poradí. Čiže ostatné body sa posunú. Ďakujem.
Petrák, Ľubomír, poslanec NR SR (2015-01-28):
Ďakujem pekne za slovo. Pán kolega Hraško, ako veľmi emotívne vystúpenie, možno, že sa na to dobre pozerá, len na Slovensku je také jedno, také pekné príslovie, že čo sa babe chcelo, to sa babe snilo. A myslím si, že toto vaše vystúpenie, bez akejkoľvek osobnej urážky, patrí do tejto kategórie. A ja vám poviem hneď aj prečo. Vrátený zákon o verejnom obstarávaní prezidentom nemôže sa meniť pozmeňujúcimi návrhmi, ale môže sa rokovať iba o pripomienkach prezidenta, buď ich prijať, alebo ich neprijať. To znamená, akýkoľvek útok, ktorý bol na kolegu Suska, bol scestný a hovorí iba o neznalosti rokovacieho poriadku. Takisto vaše tvrdenie, že pretláčame návrh zákona, lebo by, schváleného, lebo by sme sa k nemu šesť mesiacov nemohli vrátiť, hovorí znovu iba o neznalosti rokovacieho poriadku. A to z toho dôvodu, že v prípade, že návrh zákona je zamietnutý, tak o rovnakom znení návrhu môžeme rokovať najskôr o šesť mesiacov. Lenže my sme si ten návrh zákona schválili, to znamená, že zmeny môžeme robiť aj na budúci mesiac. To je opätovne neznalosť rokovacieho poriadku, a preto bola tá úvodná veta. A tretia vec obviňovania, ako vládne táto vládna strana strašným spôsobom, lebo si sama mení veci, ktoré urobila. Tak ja vás upozorním na rok 2004 až 2006, druhý pilier, ktorý opozícia zubami-nechtami obhajuje, s krvavými očami, lebo my chceme siahnuť na svätý grál. Tak si pozrite zákon o sociálnom poistení v období rokov do 2004 až 2006, počas druhej Dzurindovej vlády bol novelizovaný 22-krát. Tak ja sa vás pýtam, a to bolo čo? Keď my si dovolíme, že jeden-, dvakrát novelizovať zákon do roka, tak sme neznalí?
Čepček, Martin, poslanec NR SR (2023-02-07):
Ďakujem pekne, pán podpredseda. Marián, áno, povedal si viacej vecí. Ja sa vyjadrím len k niektorým. Na Slovensku je taký trend, že sa hovorí o elektrických autách, aké sú ekologické a podľa tej logiky by teda mali platiť tú najnižšiu daň, ale samotné Volvo, keď prišlo na Slovensko, povedalo, že výroba elektrického auta je náročnejšie, čo sa týka ekologickej zaťaženosti až o 70 %, tak o akej ekológii hovoríme? To povedalo samotné Volvo, to je nejaké tri mesiace dozadu. A hádam si nemyslíš, že budeme každú hlúposť Európskej únie preberať. Ja si nemyslím, že my, sme na Slovensku a mali by sme sa správať tak, aby sme boli my sami sebe pánom a nieže Európska únia nám niečo povie a my hneď skočíme ako po údenom, hej, akože to hádam nie. No a ďalší argument, čo sa týka tých elektrických áut alebo ekologických, už samotné Švajčiarsko zakázalo nabíjať elektrické autá v tejto dobe. Takže ekológia na jednej strane áno, ale na druhej strane ak elektrické auto fakt, výroba tohto auta stojí o, teda zaťaží životné prostredie o 70 %, tak je na mieste zvažovať, že čo je ekologické a čo ekologické nie je. Ďakujem.
V. Veteška, podpredseda NR SR: (2006-03-15):
Nech sa páči, pán Brocka.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Fúha. Musím z tých dvoch... tu už mám taký chaos v tých otázkach, že musím to nájsť. (Povedané so smiechom. Rečník listuje v podkladoch. Prerušenie vystúpenia predsedajúcim.)
M. Číž, podpredseda NR SR: (2007-12-05):
Vážené kolegyne, kolegovia, otváram rozpravu. Chcem vás informovať, že do rozpravy sa písomne prihlásili pani poslankyňa Vaľová a pani poslankyňa Rošková. Takže budeme pokračovať ich vystúpeniami. Slovo odovzdávam pani Vaľovej a pripraví sa pani poslankyňa Rošková.
Bugár, Béla, podpredseda NR SR (2017-06-13):
Na vystúpenie pani poslankyne s faktickou poznámkou ako jediný pán poslanec Sopko. Nech sa páči.
Baška, Jaroslav, poslanec NR SR (2018-11-29):
Ďakujem veľmi pekne za slovo. Pán poslanec Heger, tých ľudí nevyrobíte za deň ani za mesiac, ani tých občanov Slovenska nedokážete urobiť zo dňa na deň. A Slovenská republika nie je jediná krajina, ktorá má problémy s nedostatkom pracovnej sily. Pozrime sa len na okolité krajiny V4 – Poliaci, Maďari, Česi –, koľko ľudí dovážajú z Ukrajiny, zo Srbska, čiže nie sme jediná krajina, ktorá má takéto problémy s nedostatkom pracovnej sily. O kvalifikovanej sile som už rozprával, že to trvá určité roky, pokiaľ si pripravíme svoju vlastnú kvalifikovanú pracovnú silu. A bez dovozu týchto ľudí, ktorí tu chcú naozaj pracovať a robiť a podieľať sa na tvorbe hrubého domáceho produktu, tu na Slovensku, tak tí naozaj, tak tí sú naozaj potrební a musíme ich z týchto krajín doviezť. Spomínali ste Hornú Nitru. Pripravuje sa akčný plán a chcem povedať, že nám naozaj na tých ľuďoch záleží a nie každá voľná pracovná pozícia je vhodná pre baníkov, treba ich najskôr rekvalifikovať a urobiť ďalšie veci a tí baníci predsa majú ešte prácu a budú mať minimálne do konca roku 2023 a ďalší z nich ešte budú tie bane postupne uzatvárať, takže tá potreba pracovnej sily je tu práve teraz v tomto období, v tomto čase, a nie je možné ju nahradiť v Trenčianskom kraji napríklad baníkmi z Hornonitrianskych baní. Uvediem aj pekný príklad, keď sme na Hornej Nitre, spoločnosť Brose, tiež firma, ktorá robí v automobilovom priemysle, je to dodávateľ pre veľké automobilky, bol som tam niekoľkokrát pozrieť, vytvorili nové pracovné miesta, vracajú sa ľudia do Prievidze, ktorí pracovali niekde v zahraničí, prichádzajú tam ľudia normálne z východného Slovenska, ale aj inžinieri a vzdelaní ľudia, takže... (Prerušenie vystúpenia časomerom.)
P. Paška, predseda NR SR: (2006-10-24):
Konštatujem, že sme schválili návrh zákona, ktorým sa mení a dopĺňa zákon č. 16/2004 Z. z. o Slovenskej televízii . Ďakujem pekne, pani spravodajkyňa. Poprosím teraz spravodajcu pána poslanca Gyulu Bárdosa, aby uvádzal hlasovanie k návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase. Je to tlač č. 49. Nech sa páči, pán spravodajca.
M. Hort, podpredseda NR SR: (2008-07-01):
S faktickými poznámkami na vystúpenie pani poslankyne Rosovej ako navrhovateľky sa nehlási nik. Posledným prihláseným do rozpravy je spravodajca pán poslanec Martin Fronc. Nech sa páči.
Figeľ, Ján, podpredseda NR SR (2014-11-28):
Ďakujem pekne. Na vystúpenie pani kolegyne Pfundtner jedna faktická. Árpád Érsek, nech sa páči.
Suja, Miroslav, poslanec NR SR (2022-12-07):
Ďakujem za slovo. No tak poslanec, čo sa týka tých nočných, áno, s tým s vami súhlasím. To je pravda. Ale vo viacerých firmách sa dialo aj to, že ľudia sa dohodli, že si znížia plat, len aby sa neprepúšťalo. Nie všade, dúfam, že toto nebude mať za následok to, že kopu nejakých malých firiem alebo prevádzok padne, ktorí majú aj nočnú prevádzku, že to nedokážu po tých dvoch rokoch utiahnuť. Verím, že to bude mať len viacej pozitív ako negatív.
Krajčí, Marek, poslanec NR SR (2022-12-22):
Ďakujem. Teraz dajte, prosím, hlasovať o ďalšom pozmeňujúcom návrhu pani poslankyne Bittó Cigánikovej a Richarda Sulíka, to je ozdravný plán.
Hrušovský, Pavol, podpredseda NR SR (2010-12-15):
Hlasujeme o návrhu prerokovať zákon v druhom čítaní. (Hlasovanie.) 141 prítomných, 78 za návrh, 63 sa zdržalo. Návrh sme schválili. Prosím ďalší návrh.